Baníci zo Slovenských opálových baní v Nyíregyháze
Baníci zo Slovenských opálových baní navštívili Nyíregyházu, družobné mesto mesta Prešov.
Počas celého slnečného dňa sme v našom vynovenom stánku prezentovali národný poklad Slovákov – Slovenský opál. V minulosti bol Slovenský opál nazývaný aj "Hungarian opal", no dnes sa už môžeme hrdo chváliť, že jediné nálezisko drahého opálu na našom kontinente patrí Slovákom.
Medzi našich sprievodcov patrí aj Tibor, ktorý rozpráva plynule maďarsky, a tak sme si výborne porozumeli s okoloidúcimi a šírili informácie o Slovenských opálových baniach a Slovenskom opále aj za hranicami Slovenska. Veľmi sa tešíme záujmu zo strany maďarských turistov, ktorí si už rezervovali prvé prehliadky priamo na mieste.
Ak by ste sa o našich aktivitách chceli dozvedieť viac a urobiť si peknú fotografiu s baníkmi v banských uniformách, najbližší termín prezentácie s naším stánkom bude 17. Júna 2017 o 15:00 v Ekoparku Holá Hora v Prešove. Podujatie je zorganizované pri príležitosti 770. výročia prvej písomnej zmienky o meste Prešov a je zamerané na rodiny s deťmi. https://www.ekoparkpo.sk/
Tešíme sa na Vás.
*Ivet